|  |  |  |
| --- | --- | --- |
| DSC00255 |  | 110.szám2009. ***április*** |
| Abonyi Horgász Egyesület |

***Gyermek Horgászprogram***

Tájékoztatjuk a Tisztelt Szülőket és Gyerekeket, hogy ebben az évben is megrendezzük a ***Gyermek és Ifjúsági Horgászprogramot.*** A program idén is kétszer egyhetes és ***díjmentes*** lesz.

Az első csoportba várjuk a 8 – 11 éveseket, a másodikba a 11 – 14 éves korúakat. A második programra jelentkezhetnek ifjúsági horgászok is.

Csopotonként 20 gyereket tudunk fogadni. Feltétel érvényes horgászengedély. A gyerekeknek élelmet és ennivalót hozniuk kell magukkal.

Jelentkezni legalább a program kezdete előtti héten Gulyás Gábor ifjúsági felelősnél a 06303221458-as telefonszámon.

***Az első program:*** június 22-26-ig lesz. ***A második program:*** június 29-július 03-ig lesz. A második csoport végén állami horgászvizsgát tehetnek a 13-14 éves gyerekek. Nagyon sok új programmal várjuk a résztvevőket. Kérjük, hogy ha lehetséges az első napon a szülők kísérjék el Őket. A gyerekek hozzanak horgászbotot, orsót, vékony damilt, keszegező horgot, úszót és sörét ólmot. Ne vásároljanak drága felszerelést. Akinek még nincs horgászengedélye, kiválthatja az első napon 900.-Ft-ért.

***Partszakasz:*** Megkérjük a partszakasz használókat, hogy 2009. április 26-ig mindenki tegye rendbe a horgászhelyét a hozzátartozó úttal és árokkal együtt.

Eladó az I-es tó 67-es partszakaszon lévő horgásztanya és a horgászstég. Érdeklődni lehet: 06304484169 telefonon. Jelentkezhetnek a már partszakasz igénnyel rendelkezők. Az I-es tó 37-es, 45-ös, 50-es és 70-es partszakaszon lévő stégek borítása hiányos, balesetveszélyes. Kérjük fenti időpontig ezeket is kijavítani.

***Haltelepítés:*** 2009. március 17-én telepítettünk 60 mázsa horogérett pontyot, 2009. március 18-án pedig 20 mázsa kétnyaras pontyot. A telepítés egyenlő részben lett elosztva mindkét oldali tavakba.

***Horgászverseny:*** Horgászversenyt rendezünk 2009. június 14-én vasárnap saját tagjaink részére. Bővebbet a júniusi tájékoztatóban közlünk.

***Közgyűlés:*** 2009. március 01-én a közgyűlés az alábbi határozatokat hozta:

A közgyűlés egyhangúan elfogadta a 2008. évi beszámolót , zárszámadást, Felügyelő Bizottság beszámolóját és a 2009. évi költségvetést.

A közgyűlés határozott, hogy a halőrök kapjanak évi 30.000.-Ft. juttatást.

Határozat született, hogy a ponty elvihető éves mennyisége 100 kg./ A 40 darab továbbra is érvényes/. Döntés született arról is, hogy tilalmi időben lehet halszelettel is rablóhalazni. A Felügyelő Bizottság javaslatára az elnök tiszteletdíja 2009. március 01-től kezdődően bruttó 40.000.-Ft. lesz.

***Személyi kérdések:*** Hugyák Gyula horgászmester betegsége miatt lemondott. Helyette a közgyűlés egyhangúan Györe László horgásztársat választotta meg.

A közgyűlés felmentette tisztsége aló Pető Zsoltot a Fegyelmi Bizottság elnökét.

Helyette Szirtes János horgásztársat választották Fegyelmi Bizottsági elnöknek.

Fegyelmi Bizottsági tagoknak megválasztották Juhász László és Vida László horgásztársakat. A Felügyelő Bizottságban nem voltak póttagok, így ide is megválasztotta a közgyűlés Kiss László és Mészáros István horgásztársakat.

***H Í R E K – K Ö Z L E M É N YE K***

***Horgászidő:*** március 11-től március 25-ig 6.00 – 18.30-ig, március 26-április 07-ig 6.00-19.30-ig, április 08-április 28-ig 5.30-20.00-ig, április 29-től május 12-ig 5.00-20.30-ig, május 13-tól május 26-ig 4.30-21.00-ig május 27-június 25-ig 4.00-21.30-ig.

Mindenki győződjön meg a horgászidőről a raktár falára történő kiírásból.

***Közösségi munka:*** május 02-án 07-13 óráig lesz. Egyébként minden hónap első szombatja.

A vezetőség 2009. április 05-i ülésen a következő határozatokat hozta:

**Csónakhasználat csak a horgászidő kezdetétől a horgászidő végéig engedélyezett. Ezen kívül tilos!!!**

Jászkeszegre 2009. évre fogási tilalmat rendel el.

Tisza Kálmán kérését a kutyájára vonatkozóan elutasította.

Ismételten felhívjuk horgásztársaink figyelmét arra, hogy a tavak területén 20km./órás sebesség engedélyezett.

Kellemes nyarat és jó fogást kívánunk mindenkinek.

Abony 2009. április 05.

Abonyi Horgász Egyesület Vezetősége